2014 2015 2016 Stima tal-għadd ta’ notifiki 4,000 4,300 6,300 Għadd reali ta’ notifiki 4,575 5,460 7,967

L-Aġenzija indikat li l-ammont ta’ xogħol attwali jikkonferma din it-tendenza u jekk dan ix-xogħol addizzjonali jsir se jkunu meħtieġa riżorsi umani u finanzjarji addizzjonali.

2.3.The Commission, the Agency and DNAs consider the coordination between EU and national institutions effective

L-Istati Membri ġeneralment ikkunsidraw il-koordinazzjoni bejn id-DNAs u l-Kummissjoni, u bejn id-DNAs u l-Aġenzija bħala sodisfaċenti. Diversi DNAs apprezzaw l-appoġġ mogħti mill-Kummissjoni u mill-Aġenzija għall-ħeffa u l-kwalità tiegħu. L-Aġenzija tikklassifika l-kollaborazzjoni mad-DNAs bħala effettiva wkoll, anke meta jkunu qed jimmaniġġaw nuqqas ta’ qbil. Il-Kummissjoni wkoll ikkunsidrat il-kooperazzjoni mad-DNAs bħala effettiva, b’mod partikolari permezz ta’ diskussjonijiet fil-laqgħat tad-DNAs dwar il-PIC li jsiru darbtejn fis-sena.

L-Aġenzija kkunsidrat il-kollaborazzjoni mal-Kummissjoni bħala sodisfaċenti, filwaqt li indikat għadd ta’ oqsma li jeħtieġu titjib, bħat-tħejjija tan-notifiki tal-FRA, it-tħejjija tal-laqgħat, l-implimentazzjoni tal-Artikolu 14(6) u 14(7) u l-proċedura biex jiġu aġġornati l-Annessi. Il-Kummissjoni kkunsidrat ukoll il-kollaborazzjoni mal-Aġenzija bħala sodisfaċenti, speċjalment l-iskambji regolari dwar il-mistoqsijiet xjentifiċi, tekniċi u legali li rriżultaw fil-kuntest tal-implimentazzjoni, b’mod partikolari l-interpretazzjoni legali tad-dispożizzjonijiet u l-implimentazzjoni prattika tagħhom.

3.Aġġornamenti tal-Anness I tar-Regolament PIC

Skont l-Artikolu 23, il-lista ta’ sustanzi kimiċi fl-Anness I għandha tiġi riveduta mill-inqas darba fis-sena mill-Kummissjoni, abbażi tal-iżviluppi fid-dritt tal-UE - primarjament fir-Regolament REACH, fil-BPR u fil-PPPR - u skont il-Konvenzjoni. L-Annessi tar-Regolament PIC huma emendati permezz ta’ atti delegati adottati mill-Kummissjoni.

Matul il-perjodu tar-rapportar, ġew inklużi 21 sustanza fil-Parti 1 u 10 sustanzi fil-Parti 2 tal-Anness I. Tnax minn dawn is-sustanzi ġew inklużi wara projbizzjoni fuq l-użu tagħhom bħala pestiċidi skont il-PPPR, u disa’ minnhom wara l-inklużjoni fl-Anness XVII ta’ REACH. Seba’ minnhom ġew inklużi fil-Parti 3 tal-Anness I wara l-inklużjoni tagħhom fl-Anness III tal-Konvenzjoni ta’ Rotterdam.

Att Delegat Sustanza Kimika Emenda tal-Anness I Bażi għall-inklużjoni Ir-Regolament ta’ Delega tal-Kummissjoni (UE) Nru 1078/2014 tas-7 ta’ Awwissu 2014 li jemenda l-Anness I tar-Regolament (UE) Nru 649/2012 Ażoċiklotin Parti 1 u 2 PPPR Bitertanol Parti 1 u 2 PPPR Ċinidon-etil Parti 1 u 2 PPPR Ċiklanilid Parti 1 u 2 PPPR Ċiflutrin Parti 1 u 2 PPPR Ċieżatin Parti 1 u 2 PPPR Etossisulfuron Parti 1 u 2 PPPR Klorur tad-Dideċildimetilammonju Parti 1 PPPR Oksadiarġil Parti 1 u 2 PPPR Rotenon Parti 1 u 2 PPPR Warfarina Parti 1 PPPR Ażinfos-metil Parti 3 Anness III tal-RC Aċidu sulfoniku tal-perfluworoottan Parti 3 Anness III tal-RC Sulfonati tal-perfluworoottan Parti 3 Anness III tal-RC Sulfonammidi tal-perfluworoottan Parti 3 Anness III tal-RC Sulfonili tal-perfluworoottan Parti 3 Anness III tal-RC Ir-Regolament ta’ Delega tal-Kummissjoni (UE) 2015/2229 tad-29 ta’ Settembru 2015 li jemenda l-Anness I tar-Regolament (UE) Nru 649/2012 1,1-Dikloroeten Parti 1 REACH 1,1,2-Trikloroetan Parti 1 REACH 1,1,1,2-Tetrakloroetan Parti 1 REACH 1,1,2,2-Tetrakloroetan Parti 1 REACH Komposti tat-Dibutiltin Parti 1 REACH Komposti tat-Dijottiltin Parti 1 REACH Ossidu tal-fenbutatin Parti 1 u 2 PPPR Komposti taċ-Ċomb Parti 1 REACH Pentakloroetan Parti 1 REACH Triklorobenżen Parti 1 REACH Etere tal-pentabromodifenil kummerċjali, inkluż: l-etere tat-tetrabromodifenil u l-etere tal-pentabromodifenil Parti 3 Anness III tal-RC Etere tal-ottabromodifenil kummerċjali, inkluż l-etere tal-eżabromodifenil u l-etere tal-ettabromodifenil Parti 3 Anness III tal-RC

Skont l-Artikolu 11 tar-Regolament PIC, il-Kummissjoni trid tinnotifika lis-Segretarjat tal-Konvenzjoni ta’ Rotterdam, bil-miktub, dwar is-sustanzi kimiċi elenkati fil-Parti 2 tal-Anness I li jikkwalifikaw għal notifika tal-PIC. Matul il-perjodu tar-rapportar ġew sottomessi tliet notifiki lis-Segretarjat: